Waray-Waray News: PGMA nakatalaan tumambong han ika-17 nga Annual Town's League Assembly ha Cebu
Cebu City (28 November) -- Magigin panguna nga bisita an Pangulo Gloria Macapagal-Arroyo durante han paghinapos han ika-17 nga Annual General Assembly han League of Municipalities of the Philippines (LMP) ha Waterfront Hotel hiton Miyerkules.
An tema han kanan yana nga tuig asembliya nga gintalaan han Nobyembre 27-29 amo an "Harnessing Municipalities' Innovation and Excellence and Sustaining the Efforts Through Convergence and Harmonization."
Igprepresentar ni LMP president Mayor Ramon Guico ngadto han Pangulo an resulta han tulo-ka-adlaw nga asembliya kanay panuyo amo nga madugngan an pagsantop han mga miembro han LMP bahin han mga programa ngan mga proyekto han gobyerno-nasyunal, pribado nga sektor ngan mga kasugbong ha pagpadukwag han nasud.
Lakip dida han mga resolusyon nga igprepresentar ngadto han Pangulo amo an kahangyu-an nga amyendaran an Executive Order No. 469 nga maghahatag ha Local Government Units (LGUs) hin representante ngadto han Minerals Development Council para ig-undong en makatawo nga pagmimina ha lokal nga patag.
Ginlala-uman gihapon nga maghahangyo an LMP hin alokasyon para hin mga ambulansya, fire trucks ngan patrol cars ha ngatanan nga provincial chapters; pagpahibubo han kanan LGU PhilHealth premium; ngan amendamiento han parte han kanan mga munisipyo Internal Revenue Allotment (IRA).
Maghahangyo gihapon an LMP ha Senado para hin temprano nga ratifikasyon han Japan-Philippines Economic Partnership Agreement (JPEPA) agud ig-undong en mga panmuhunan ngan mga pagpadukwag ha mga rehiyon.
Durante han iya pagbisita dinhi, nakatalaan gihapon an Pangulo pakighiruhimangraw ha lokal nga mga manmamahayag ha Malacaņang ha Sugbo. (PIA) [top]
war_Latn war_Latn war_Latn war_Latn war_Latn war_Latn war_Latn war_Latn